CELEX: 62021TN0127
Language: et
Date: 2021-02-26 00:00:00
Title: Kohtuasi T-127/21: 26. veebruaril 2021 esitatud hagi – Swissgrid versus komisjon

17.5.2021   
            
            
               ET
            
            
               Euroopa Liidu Teataja
            
            
               C 189/18
            
         
      26. veebruaril 2021 esitatud hagi – Swissgrid versus komisjon
      (Kohtuasi T-127/21)
      (2021/C 189/20)
      Kohtumenetluse keel: inglise
      
         Pooled
      
      
         Hageja: Swissgrid AG (Aarau, Šveits) (esindajad: advokaadid P. De Baere, P. L’Ecluse, K. T’Syen ja V. Lefever)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hageja palub oma hagis tühistada komisjoni 17. detsembri 2020. aasta kirjaga edastatud otsus, millega viimane teatas põhivõrguettevõtjatele, et hageja ei kvalifitseeru osalema Euroopa tasakaalustamisenergia standardtoodete vahetamise keskkondades, seal hulgas Trans European Replacement Reserves Exchange's (TERRE), ning kohustas TERRE põhivõrguettevõtjaid välistama hagejat TERRE keskkonnast hiljemalt 1. märtsiks 2020. Oma hagi põhjendamiseks esitab hageja neli väidet.
      
                  1.
               
               
                  Esimese väide, et vaidlustatud otsuses on kohaldatud vääralt komisjoni 23. novembri 2017. aasta määruse (EL) 2017/2195 (1) artikli 1 lõiget 6.
                  
                              —
                           
                           
                              Vaidlustatud otsus rikub määruse 2017/2195 artikli 1 lõiget 6, kuna otsuse kohaselt peaks selleks, et hagejal oleks võimalik osaleda Euroopa tasakaalustamisenergia standardtoodete vahetamise keskkondades, olema tema osalemine „vajalik“, et kõrvaldada plaaniväliste võimsusvoogude põhjustatud süsteemi talitluskindluse probleemi, samas kui asjakohane kriteerium seisneb selles, kas Šveitsi väljajätmine „võiks põhjustada piirkonna talitluskindlust ohustavaid plaaniväliseid võimsusvooge Šveitsi kaudu“.
                           
                        
                              —
                           
                           
                              Vaidlustatud otsus rikub määruse (EL) 2017/2195 artikli 1 lõiget 6, kuna selles on tõlgendatud määruse (EL) 2017/2195 artikli 1 lõike 6 alternatiivseid tingimusi kumulatiivsetena.
                           
                        
            
                  2.
               
               
                  Teine väide, et vaidlustatud otsuses on määruse (EL) 2017/2195 artikli 1 lõiget 7 kohaldatud vääralt
                  
                              —
                           
                           
                              Vaidlustatud otsus rikub määruse (EL) 2017/2195 artikli 1 lõiget 7, kuna selles on tõlgendatud määruse (EL) 2017/2195 artikli 1 lõike 7 teist lauset nii, et selle kohaselt on nõutav ELi ja Šveitsi valitsuse vahelise elektrialast koostööd reguleeriva lepingu sõlmimine määruse (EL) 2017/2195 artikli 1 lõike 6 tähenduses;
                           
                        
                              —
                           
                           
                              Vaidlustatud otsus rikub määruse (EL) 2017/2195 artikli 1 lõiget 7, kuna see ei põhine nõuetekohaselt Energeetikasektorit Reguleerivate Asutuste Koostööameti (ACER) ja kõikide põhivõrguettevõtjate arvamustel.
                           
                        
            
                  3.
               
               
                  Kolmas väide, et vaidlustatud otsus rikub Euroopa Liidu põhiõiguste harta artikli 41 lõike 2 punkti a ja hageja kaitseõigusi, kuna Euroopa Komisjon jättis arvestamata väiteid, mille hageja esitas 29. septembri ja 8. detsembri 2020. aasta kirjadega, ega vastanud neile.
               
            
                  4.
               
               
                  Neljas väide, et vaidlustatud otsus rikub Euroopa Liidu põhiõiguste harta artikli 41 lõike 2 punkti c ja ELTL artiklit 296, kuna ühelt poolt ei ole selles piisavalt põhjendatud Euroopa Komisjoni otsust jätta arvestamata esiteks väited, mille hageja esitas 29. septembri ja 8. detsembri 2020. aasta kirjadega, teiseks kõikide põhivõrguettevõtjate arvamus ja kolmandaks ACERi arvamus, ning teiselt poolt on otsuse põhjendus vastuoluline ja puudulik.
               
            
         (1)  Komisjoni 23. novembri 2017. aasta määrus (EL) 2017/2195, millega kehtestatakse elektrisüsteemi tasakaalustamise eeskiri (EMPs kohaldatav tekst) (ELT 2017, L 312, lk 6).